Astriniai

Astriniai, graižažiedžiai (Asteraceae, Compositae) – magnolijūnų (Magnoliophyta) augalų šeima. Vienmetės, dvimetės arba daugiametės žolės, kurių daugumos šaknys liemeninės, kai kurios su šakniastiebiais. Stiebas šakotas, dažnai apatinė dalis sumedėjusi, pasitaiko bestiebių su lapų skrotele. Augalai neretai su liaukutėmis, plaukeliais, pūkeliais arba šereliais. Lapai įvairūs. Žiedai susitelkę į savitus žiedynus – graižus. Vaisius – lukštavaisis. Žiedus apdulkina vabzdžiai. Šeimoje yra maistinių, vaistinių, dažinių, taip pat dekoratyvinių augalų, techninių kultūrų.

Gana gausi rūšių skaičiumi šeima, kurioje yra apie 1300 genčių ir 25000-30000 rūšių (žr. Pasaulio astrinių šeimos augalų genčių sąrašas). Lietuvoje žinomos 189 rūšys iš 64 genčių, kelios rūšys įrašytos į raudonąją knygą.

Lietuvos astrinių augalų gentys 
 Ambrozija (Ambrosia)
 Arnika (Arnica)
 Astras (Aster)
 Bajorė (Centaurea)
 Baltagalvė (Leucanthemum)
 Bandrenis (Echinops)
 Bitkrėslė (Tanacetum)
 Blezdingūnė (Chamaemelum)
 Bobramunis (Anthemis)
 Dagys (Carduus)
 Dagišius (Xanthium)
 Debesylas (Inula)
 Dygminas (Carthamus)
 Džiugūnė (Hypochaeris)
 Ežiuolė (Echinacea)
 Gailiardija (Gaillardia)
 Gaiva (Lapsana)
 Galinsoga (Galinsoga)
 Geltė (Serratula)
 Gelteklė (Scorzonera)
 Gerbera (Gerbera)
 Gludas (Coreopsis)
 Grindelija (Grindelia)
 Grūstė (Cyclachaena)
 Gvaizdūnė (Zinnia)
 Jurginas (Dahlia)
 Kardažolė (Onopordum)
 Karlina (Carlina)
 Kartylis (Picris)
 Katpėdė (Antennaria)
 Kemeras (Eupatorium)
 Kiaulpienė (Taraxacum)
 Kietis (Artemisia)
 Konyza (Conyza)
 Kosmėja (Cosmos)
 Kraujažolė (Achillea)
 Kreisvė (Crepis)
 Kudlė (Pilosella)
 Lakišius (Bidens)
 Laumenė (Doronicum)
 Liūtpėdė (Leontopodium)
 Margainis (Silybum)
 Medetka (Calendula)
 Muskrėslė (Pulicaria)
 Pienė (Sonchus)
 Pūkelis (Gnaphalium)
 Pūkūnė (Filago)
 Pūtelis (Tragopogon)
 Ramunė (Matricaria)
 Ratilis (Callistephus)
 Rykštenė (Solidago)
 Rudbekija (Rudbeckia)
 Salota (Lactuca)
 Saulakis (Heliopsis)
 Saulėgrąža (Helianthus)
 Saulutė (Bellis)
 Serentis (Tagetes)
 Skaistažiedė (Chrysanthemum)
 Skaistenis (Tanacetum)
 Snaudalė (Leontodon)
 Šalpusnis (Tussilago)
 Šaukštis (Petasites)
 Šemenis (Phalacroloma)
 Šiušelė (Erigeron)
 Šlamutis (Helichrysum)
 Šunramunis (Tripleurospermum)
 Trūkažolė (Cichorium)
 Usnis (Cirsium)
 Vanagė (Hieracium)
 Varnalėša (Arctium)
 Zuiksalotė (Mycelis)
 Žydrūnis (Ageratum)
 Žilė (Senecio)

Lietuvos raudonosios knygos rūšys 

Į Lietuvos raudonąją knygą įrašytos šios rūšys:
 Miškinė varnalėša (Arctium nemorosum)
 Įvairialapė usnis (Cirsium heterophyllum)
 Juodgalvė bajorė (Centaurea phrygia)
 Driskioji kiaulpienė (Taraxacum lacistophyllum)
 Švedinė kiaulpienė (Taraxacum suecicum)
 Šiurkščioji kudlė (Pilosella echioides)
 Gorskio pūtelis (Tragopogon gorskianus)
 Paprastoji muskrėslė (Pulicaria vulgaris)
 Gelsvasis pūkelis (Gnaphalium luteoalbum)
 Trispalvis astras (Aster tripolium)
 Gauruotoji žilė (Senecio congestus)
 Kalninė arnika (Arnica montana)